cyanic-selkie/wikianc huggingface dataset:
ดิสนีย์ฮอลลีวูดสตูดิโอส์
ดิสนีย์ฮอลลีวูดสตูดิโอส์ (Disney's Hollywood Studios) เป็นสวนสนุกที่วอลต์ดิสนีย์เวิลด์ในเบย์เลก รัฐฟลอริดา มีเจ้าของและดำเนินการโดยบริษัทเดอะวอลต์ดิสนีย์ ผ่านบริษัทวอลต์ดิสนีย์พาร์ก, เอ็กซ์พีเรียนซ์แอนด์คอนซูเมอร์โปรดักส์ สร้างโดยบนพื้นฐานความคิดของมาร์ตี้ สคลาร์ และไมเคิล ไอส์เนอร์ เปิดให้บริการครั้งแรกเมื่อวันที่ 1 พฤษภาคม พ.ศ. 2532 ในชื่อ ดิสนีย์-เอ็มจีเอ็มสตูดิโอส์ธีมพาร์ก เป็นสวนสนุกแห่งที่สามของวอลต์ดิสนีย์เวิลด์ ในแนวความคิดของโลกแห่งภาพยนตร์ โทรทัศน์ เพลง และโรงละคร แรงบันดาลใจจากยุคทองของฮอลลีวูด
ในปี พ.ศ. 2559 สวนสนุกมีผู้เข้าชมระมาณ 10.7 ล้านคน จัดเป็นสวนสนุกอันดับที่ 5 ที่มีผู้เข้าชมมากที่สุดของทวีปอเมริกาเหนือและอันดับ 8 ของโลก
ฮอลลีวูดบูเลอวาร์ด
เป็นถนนทอดตัวเข้าไปของดิสนีย์ฮอลลีวูดสตูดิโอส์ มีรูปแบบคล้าย ๆ กับเมนสตรีท, สหรัฐ ที่ดิสนีย์แลนด์
เอคโค่เลก
เป็นพื้นที่จำลองการล้อเลียนจากสถาปัตยกรรมของ "แคลิฟอร์เนียเครซี่" มีเครื่องเล่นที่สำคัญคือ สตาร์ทัวร์ – เดอะแอดเวนเจอรส์คอนทินิว, เจไดแทรนนิ่ง: ไทลอัลส์ออฟเดอะเทมเพิล, อินเดียนาโจนส์แอดเวนเจอร์
แกรนด์อเวนิว
พื้นที่จำลองย่านประวัติศาสตร์จริงในเมืองลอสแอนเจลิส
พิกซ่าร์เพลส
พื้นที่จำลองที่มีเครื่องเล่นมาจากภาพยนตร์ของค่ายพิกซาร์
แอนิเมชันคอร์ตยาร์ด
เป็นบ้านที่มีพื้นฐานมาจากตัวละครและภาพยนตร์ของค่ายวอลต์ดิสนีย์แอนิเมชันสตูดิโอส์
ซันเซ็ตบูเลอวาร์ด
เป็นพื้นที่ขยายของดิสนีย์ฮอลลีวูดสตูดิโอส์ มีเครื่องเล่นที่น่าใจคือ เดอะทไวไลท์โซนทาวน์เวอร์ออฟเทอเรอร์
ทอยสตอรี่แลนด์
ได้รับแรงบันดาลใจจากภาพยนตร์เรื่อง ทอย สตอรี่ ซึ่งเป็นพื้นที่ที่เคยสร้างมาแล้วใจฮ่องกงดิสนีย์แลนด์ และเซี่ยงไฮ้ดิสนีย์แลนด์พาร์ก
สตาร์วอส์: กาแล็กซี่เอดจ์
ในเดือนสิงหาคม ปี ค.ศ. 2015 บ๊อบ ไอเกอร์ ประกาศเพิ่ม สตาร์วอส์: กาแล็กซี่เอดจ์ ในงานดี23 จะเปิดบริการในปี พ.ศ. 2562 ซึ่งรวมถึงจะมีเครื่องเล่น มิลเลนเนี่ยม ฟาลค่อน อีกด้วย
ตำบลพุนพิน
พุนพิน เป็นหนึ่งในสิบหกตำบลของอำเภอพุนพิน จังหวัดสุราษฎร์ธานี เป็นที่ตั้งของสถานีรถไฟชุมทางบ้านทุ่งโพธิ์ซึ่งเป็นทางแยกระหว่างทางรถไฟสายใต้กับทางรถไฟสายคีรีรัฐนิคมซึ่งเป็นส่วนหนึ่งของทางรถไฟสายสุราษฎร์ธานี–พังงา–ท่านุ่น และในอนาคตมีแผนจะขยายไปถึงท่านุ่น
ประวัติ
พื้นที่ตำบลพุนพินตั้งอยู่ริมแม่น้ำตาปีและแม่น้ำพุมดวง มีประวัติศาสตร์ยาวนาน สืบเนื่องกรณีสำนักศิลปากรที่ 12 นครศรีธรรมราช พบหลักฐานที่แหล่งโบราณคดีเขาศรีวิชัย อำเภอพุนพิน โดยเฉพาะจักรที่ทำจากโลหะสัมฤทธิ์และเครื่องถ้วยจีนสมัยราชวงศ์ถัง และเศษภาชนะดินเผาจากเปอร์เซีย สนับสนุนข้อสันนิษฐานว่าเป็นรัฐโบราณตามเอกสารจีนที่เรียกว่า "พันพัน" ถือเป็นเมืองท่าสำคัญทั้งการค้าและศาสนาที่รุ่งเรืองในอดีตเมื่อ 1,300 ปีก่อน เป็นที่มาของชื่ออำเภอในปัจจุบัน ซึ่งใช้ชื่อว่าอำเภอ "พุนพิน" ตั้งแต่แรกตั้ง ใน พ.ศ. 2463 ได้เปลี่ยนชื่อเป็นอำเภอ "ท่าข้าม" และใน พ.ศ. 2482 ได้กลับมาใช้ชื่ออำเภอ "พุนพิน" ดังเดิม เพื่อรักษาไว้ซึ่งชื่อประวัติศาสตร์แห่งท้องถิ่น อีกทั้งประชาชนในท้องที่คุ้นชินชื่อ "พุนพิน" มากกว่า
การปกครองส่วนท้องถิ่น
ท้องที่ตำบลพุนพินมีองค์กรปกครองส่วนท้องถิ่นเพียงแห่งเดียว คือ องค์การบริหารส่วนตำบลพุนพิน ครอบคลุมพื้นที่ตำบลพุนพินทั้งหมด ซึ่งเป็นสภาตำบลพุนพินที่จัดตั้งขึ้นใน พ.ศ. 2516 และยกฐานะขึ้นเป็นองค์การบริหารส่วนตำบลพุนพินใน พ.ศ. 2540
ประชากร
พื้นที่ตำบลพุนพินประกอบด้วยหมู่บ้านทั้งสิ้นจำนวน 3 หมู่บ้าน มีจำนวนประชากร 2,370 คน แบ่งเป็นชาย 1,158 คน หญิง 1,212 คน (เดือนธันวาคม 2564) เป็นตำบลที่มีประชากรน้อยเป็นอันดับสองในอำเภอพุนพิน
* ใน พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก
โม่เซียงถงซิ่ว
โม่เซียงถงซิ่ว เป็นนามปากกาของนักเขียนนวนิยายชาวจีน   มีชื่อเสียงในการเขียนนิยาย แนววาย และเป็นหนึ่งในนักเขียนที่ประสบความสำเร็จที่สุดในบรรดานักเขียนแนวนี้  เธอโด่งดังจากผลงานชิ้นแรก ตัวร้ายอย่างข้า...จะหนีเอาตัวรอดยังไงดี  และประสบความสำเร็จอย่างมากจากนิยายเรื่อง ปรมาจารย์ลัทธิมาร
ประวัติ
เนื่องจากโม่เซียงถงซิ่วเป็นนักเขียนที่เก็บตัว จึงไม่มีประวัติเผยแพร่ออกมา   โม่เซียงถงซิ่วเริ่มเขียนผลงานเรื่องแรก ตัวร้ายอย่างข้า...จะหนีเอาตัวรอดยังไงดี  ขณะยังเป็นนักศึกษา ในเดือน กรกฎาคม ปี 2014  เผยแพร่ทางออนไลน์แพลตฟอร์ม Jinjiang Wenxuecheng (Chinese: 晋江文学城) ครั้งแรกวันที่ 21 กันยายน 2014  ผลงานของเธอเริ่มต้นจากการมีผู้อ่านไม่กี่คน จนกลายเป็นมีผู้อ่านมหาศาลมียอดคะแนนจากผู้อ่านมากกว่า 5 พันล้านวิว (ยอดเมื่อ ต.ค.62)   ตัวร้ายอย่างข้า...จะหนีเอาตัวรอดยังไงดี ตีพิมพ์เป็นเล่มครั้งแรก โดย Pinsin Studio (平心出版) เมื่อวันที่ 25 กรกฎาคม 2017 มีทั้งหมด 3 เล่มจบ  และตีพิมพ์ภาษาไทยโดย Sense Book Publishing โดยเล่ม 1 มีข้อความจาก โม่เซียงถงซิ่ว ถึงนักอ่านชาวไทยในโอกาสผลงานเรื่องแรกได้รับการตีพิมพ์ภาษาต่างประเทศด้วย  ปัจจุบัน ตัวร้ายอย่างข้าฯ ถูกนำไปถัดแปลงเป็น หนังสือการ์ตูน การ์ตูนทีวี  กำหนดออกฉายทาง Tencent Video ในจีน และ WeTV ในไทย ปลายปี 2019
ปี 2015 เธอเริ่มเขียนนวนิยายเรื่องที่สองซึ่งโด่งดังเป็นพลุแตกเรื่อง ปรมาจารย์ลัทธิมาร เผยแพร่ออนไลน์ทาง Jinjiang Wenxuecheng  มียอดวิวถล่มทลายกว่า 1หมื่น5พันล้านวิว (ยอดเมื่อ ต.ค.62) และตีพิมพ์เป็นรูปเล่มโดยสำนักพิมพ์ Pinsin Studio (Chinese: 平心工作室) ในปี ค.ศ. 2016 เป็นภาษาจีนอักษรตัวเต็ม ในประเทศจีน และตีพิมพ์โดย Sichuan Literature and Art Publishing House (Chinese: 四川文艺出版社) ในปี ค.ศ. 2018 เป็นภาษาจีนอักษรตัวย่อ ในไต้หวัน ถูกนำไปดัดแปลงเป็น หนังสือการ์ตูน การ์ตูนทีวี เรดิโอดราม่า และ ละครโทรทัศน์ออนไลน์ ซึ่งประสบความสำเร็จอย่างสูงทุกผลงาน   นอกจากนี้ถูกนำตีพิมพ์ฉบับแปลเป็นภาษาอื่น ได้แก่ เวียดนาม ไทย และ เกาหลี
ปี 2017 ผลงานลำดับที่ 3 เรื่อง สวรรค์ประทานพร เผยแพร่ออนไลน์ทาง Jinjiang Wenxuecheng เช่นเดียวกัน และอวสานลงใน 2018  ถล่มยอดวิวมากที่สุดในบรรดาผลงานที่ผ่านมาไปถึง 2หมื่น9พันล้านวิว (ยอดเมื่อ ต.ค.62)  ขณะนี้โม่เซียงถงซิ่วกำลังอยู่ในระหว่างแก้ไขต้นฉบับเพื่อตีพิมพ์ฉบับรูปเล่มในประเทศจีน  และกำลังจะถูกนำไปดัดแปลงเป็น หนังสือการ์ตูน  ในส่วนของประเทศไทยได้มีการประกาศลิขสิทธิ์ฉบับนิยายแล้วโดย Sense Book Publishing
บุรอก
อัล-บุรอก (البُراق al-Burāq หรือ "ฟ้าแลบ") เป็นม้าวิเศษในตำนานศาสนาอิสลาม: สิ่งมีชีวิตที่มาจากสวรรค์ โดยมักจะขนส่งเหล่าศาสดาหลายท่าน ซึ่งในฮะดีษส่วนใหญ่มักจะขนศาสดามุฮัมมัดจากมักกะฮ์ถึงเยรูซาเลม และกลับมาบนโลกในช่วงอิสรออ์กับมิอ์รอจญ์ หรือ 'การเดินทางในเวลากลางคืน'.
ศัพทมูลวิทยา
ใน สารานุกรมอิสลาม ได้อ้างถึงงานของอัล-ดามิรีว่า คำนี้ได้รับมาจากคำว่า"บัรก์" برق หมายถึง "ฟ้าแลบ". ส่วน สารานุกรมอิรานิกา ได้กล่าวว่า "โบรัก" เป็นคำที่เป็นรูปภาษาอาหรับของ *บาราก หรือ *บารัก หมายถึง 'สัตว์ขี่, ภูเขา' (เปอร์เซียสมัยใหม่ บารา)".
รายละเอียด
ตัวอย่างฮะดีษที่กล่าวถึงบุร็อกไว้ว่า: "จากนั้นสัตว์สีขาว ซึ่งมีขนาดเล็กกว่าล่อแต่ใหญ่กว่าลาถูกนำมาให้ฉัน ... ก้าวหนึ่งของมันจะก้าวไปได้ไกลสุดเท่าที่มันเห็น"
- มุฮัมมัด อัล-บุคอรี
ในการอธิบายช่วงแรกไม่มีคำยืนยันว่ามันมีเพศอะไร. ตามปกติควรจะเป็นเพศผู้ แต่อิบน์ ซะด์ได้กล่าวว่ามันเป็นเพศเมีย และมักจะถูกวาดโดยมีหัวเป็นผู้หญิง
การเดินทางสู่สวรรค์ชั้นเจ็ด
การเดินทางในเวลากลางคืนเริ่มขึ้นในปีที่สิบของการเป็นศาสดาของมุฮัมมัด ตอนนั้นเขาอยู่คนเดียวที่บ้านของลูกพี่ลูกน้องเขาในมักกะฮ์ (บ้านของฟาคิตะฮ์ บินต์ อบีฏอลิบ). หลังจากนั้น มุฮัมมัดเดินไปที่ มัสยิดใหญ่แห่งมักกะฮ์. ในขณะที่กำลังพักผ่อนที่กะอ์บะฮ์นั้น มลาอิกะฮ์ (เทวทูต) ญิบรีลได้ปรากฎต่อหน้าเขา พร้อมกับบุร็อก. มุฮัมมัดขึ้นบนหลังมันและเดินทางไป "มัสยิดที่ไกลที่สุด".
สถานที่ของมัสยิดนั้นไม่เป็นที่แน่ชัด แต่ส่วนใหญยืนยันว่ามันหมายถึงมัสยิดอัลอักศอในเยรูซาเลม. หลังจากนั้นบุร็อกได้นำท่านไปที่สวรรค์ชั้นต่างๆ เพื่อพบบรรดาศาสดารุ่นแรกและพบกับอัลลอฮ์. พระองค์บัญชาให้มุฮัมมัดบอกกับผู้ศรัทธาว่าต้องละหมาด 50 ครั้งต่อวัน. แต่หลังจากโต้แย้งกับนบีมูซา (โมเสส) แล้ว มุฮัมมัดได้กลับไปหาอัลลอฮ์และพระองค์ทรงลดเวลาละหมาดเหลือ 10 ครั้ง และจากนั้นจึงเป็น 5 ครั้งต่อวัน. หลังจากนั้นบุร็อกได้ส่งมุฮัมมัดกลับไปที่มักกะฮ์
ประเทศโปแลนด์ในโอลิมปิกฤดูหนาว 1924
ประเทศโปแลนด์ เข้าร่วมแข่งขันกีฬาโอลิมปิกฤดูหนาวครั้งที่ 1 ค.ศ. 1924 (พ.ศ. 2467) ณ ชามอนี ประเทศฝรั่งเศสระหว่างวันที่ 25 มกราคม - 5 กุมภาพันธ์ พ.ศ. 2467 ส่งนักกีฬาเข้าแข่งขันทั้งหมด 7 คน แข่งขัน 5 ชนิดกีฬา
ประเทศสวีเดนในโอลิมปิกฤดูหนาว 1924
ประเทศสวีเดน เข้าร่วมแข่งขันกีฬาโอลิมปิกฤดูหนาวครั้งที่ 1 ค.ศ. 1924 (พ.ศ. 2467) ณ ชามอนี ประเทศฝรั่งเศสระหว่างวันที่ 25 มกราคม - 5 กุมภาพันธ์ พ.ศ. 2467 ส่งนักกีฬาเข้าแข่งขันทั้งหมด 31 คน แข่งขัน 7 ชนิดกีฬา
มารียา เซเลนา นูร์จาฮียา
มารียา เซเลนา นูร์จาฮียา  (Maria Selena Nurcahya, 24 กันายายน ค.ศ.1990  — )เป็น นางแบบ นักแสดง นางงาม นักกีฬา ชาวอินโดนีเซีย ย และเป็นผู้ชนะการประกวดความงาม Puteri Indonesia 2011   และเป็นตัวแทนสาวอินโดนีเซียไปประกวด เวที นางงามจักรวาล 2012  และได้เข้ารอบ 10 คนสุดท้ายชุดประจำชาติยอดเยี่ยม
ประวัติ
มารียา เกิดใน ปาเล็มบัง จังหวัดสุมาตราใต้ และเธอใช้ชีวิตส่วนใหญ่ในจังหวัดชวากลาง ปัจจุบันมารียาเป็นนักศึกษาคณะเอกธุรกิจ ชั้นปีสุดท้าย สถาบันบังดุงเทคโนโลยี
และในปี 2011 เธอได้เข้าร่วมการประกวด ปูเตอรีจาวาจาฟา 2011 และได้รับชัยชนะมา มารียาได้เป็นตัวแทนของจังหวัดชวากลางไปประกวด ปูเตอรีอินโดเนเซีย 2011 และเป็นผู้ชนะ เธอได้รับการสวมมงกุฎจาก ไลลา ลอปึช นางงามจักรวาล 2011 และ นาดีน อะเล็กซันดรา ปูเตอรีอินโดเนเซีย 2010
และเป็นตัวแทนสาวอินโดนีเซียไปประกวด นางงามจักรวาล 2012 ที่ ลาสเวกัส, สหรัฐอเมริกา และได้รับรางวัลรองอันดับ 9 ชุดประจำชาติยอดเยี่ยม
ชีวิตส่วนตัว มารียานับถือศาสนา คริสต์
แหล่งข้อมูลอื่น
1990
สถาบันบัณฑิตพัฒนบริหารศาสตร์
สถาบันบัณฑิตพัฒนบริหารศาสตร์ (ย่อว่า สพบ.; National Institute of Development Administration) หรือ นิด้า (NIDA) เป็นสถาบันการศึกษาชั้นสูงของรัฐ มีสถานภาพเป็นหน่วยงานระดับกรม ในสังกัดสำนักงานคณะกรรมการการอุดมศึกษา กระทรวงศึกษาธิการ เป็นสถาบันอุดมศึกษาของรัฐแห่งเดียวในประเทศไทยที่ทำการสอนเฉพาะระดับ บัณฑิตศึกษา (สูงกว่าปริญญาตรี) โดยเน้นหนักในสาขาวิชาทางด้านการบริหารการพัฒนา นอกจากนี้ยังมีหน้าที่ในด้านการวิจัย ฝึกอบรม และให้บริการทางวิชาการด้านอื่นๆ แก่หน่วยงานราชการ รัฐวิสาหกิจ ธุรกิจเอกชน และประชาชนทั่วไป และถือเป็นสถาบันการศึกษาที่เปิดการสอนหลักสูตร MBA เป็นแห่งแรกในประเทศไทย โดยคณะบริหารธุรกิจของนิด้าได้รับการจัดอยู่ในอันดับต้นของทวีปเอเชียอยู่สม่ำเสมอจากสื่อชั้นนำระดับนานาชาติ ประกอบกับเป็นสถาบันที่มีอัตราส่วนอาจารย์ระดับปริญญาเอกต่อจำนวนนักศึกษาที่สูงที่สุดในประเทศไทย และสัดส่วนอาจารย์ที่มีตำแหน่งทางวิชาการสูงที่สุดในประเทศไทย รวมไปถึงยังได้รับคะแนนการประเมินการดำเนินงานจากหลากหลายองค์กรในระดับสูงที่สุดในประเทศไทย
บุคคลที่เกี่ยวข้องกับสถาบันรวมถึงคณาจารย์และศิษย์เก่ามีหลากหลาย ซึ่งรวมถึงบุคคลสำคัญในด้านการเมืองการปกครองและภาคธุรกิจ ไม่ว่าจะเป็นนายกรัฐมนตรี, รองนายกรัฐมนตรี, รัฐมนตรีประจำกระทรวงต่างๆ, สมาชิกสภานิติบัญญัติแห่งชาติ, สมาชิกสภาปฏิรูปแห่งชาติ, สมาชิกสภาร่างรัฐธรรมนูญ และข้าราชการระดับสูง รวมถึงเจ้าของธุรกิจขนาดใหญ่ ของประเทศไทย
ประวัติ
เป็นสถาบันการศึกษาระดับบัณฑิตศึกษา สังกัดสำนักงานคณะกรรมการการอุดมศึกษา กระทรวงศึกษาธิการ ก่อตั้งเมื่อวันที่ 1 เมษายน 2509 ด้วยความช่วยเหลือเบื้องต้นจาก คณะรัฐประศาสนศาสตร์ มหาวิทยาลัยธรรมศาสตร์ กรมวิเทศสหการ มูลนิธิฟอร์ด และ Midwest University Consortium for International Affairs (MUCIA) โดยโอนคณะรัฐประศาสนศาสตร์ มหาวิทยาลัยธรรมศาสตร์ งานฝึกอบรมส่วนหนึ่งของสภาพัฒนาการเศรษฐกิจและสังคมแห่งชาติ งานฝึกอบรม และงานสอนส่วนหนึ่งของสำนักงานสถิติแห่งชาติ มาเป็นกิจกรรมหนึ่งของสถาบัน
ปัจจุบัน สถาบันบัณฑิตพัฒนบริหารศาสตร์ ได้มีการเปลี่ยนแปลงจาก "ส่วนราชการ" สู่ การเป็นสถาบันอุดมศึกษาในกำกับของรัฐ โดย พระราชบัญญัติสถาบันบัณฑิตพัฒนบริหารศาสตร์ พ.ศ. 2562 ได้รับการประกาศในราชกิจจานุเบกษา เล่มที่ 136 ตอนที่ 50 ก วันที่ 16 เมษายน 2562 หน้า 177-207 เมื่อวันที่ 16 เมษายน 2562
สถาบันบัณฑิตพัฒนบริหารศาสตร์ในอดีต
สถาบันบัณฑิตพัฒนบริหารศาสตร์ เป็นสถาบันการศึกษาระดับบัณฑิตศึกษาของรัฐ สังกัดสำนักงานคณะกรรมการการอุดมศึกษา กระทรวงศึกษาธิการ โดย พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงสนพระทัยในเรื่องการพัฒนาเศรษฐกิจเป็นพิเศษ เมื่อราว พ.ศ. 2503 ได้ทรงปรารภกับ นายเดวิด รอกกิเฟลเลอร์ ถึงเรื่องที่จะปรับปรุงการสถิติของชาติ ซึ่งเป็นปัจจัยสำคัญอย่างยิ่งในการพัฒนาประเทศ และในที่สุดได้มีการจัดทำโครงการเสนอรัฐบาล โดยให้ตั้ง Graduate Institute of Development Administration (GIDA) ขึ้น ต่อมารัฐบาลได้ตั้งคณะกรรมการเพื่อพิจารณาจัดตั้งสถาบันสอนวิชาการบริหารเกี่ยวกับการพัฒนาประเทศ โดยได้นำโครงการ GIDA มาศึกษา และได้เสนอมติของที่ประชุมคณะกรรมการต่อคณะรัฐมนตรีว่าควรจะตั้ง สถาบันพัฒนาการบริหาร (Institute of Development Administration) โดยดำเนินการสอนในขั้นปริญญาโทและเอก การศึกษาฝึกอบรม และการวิจัย ต่อมาจึงได้เปลี่ยนชื่อเป็น สถาบันบัณฑิตพัฒนบริหารศาสตร์ (NIDA) ก่อตั้งเมื่อวันที่ 1 เมษายน พ.ศ. 2509 ด้วยความช่วยเหลือเบื้องต้นจาก กรมวิเทศสหการ, มูลนิธิฟอร์ด และ Midwest University Consortium for International Affairs (MUCIA) โดยโอนคณะรัฐประศาสนศาสตร์ของมหาวิทยาลัยธรรมศาสตร์ งานฝึกอบรมส่วนหนึ่งของสภาพัฒนาการเศรษฐกิจและสังคมแห่งชาติ และงานฝึกอบรมและงานสอนส่วนหนึ่งของสำนักงานสถิติแห่งชาติ มาเป็นกิจกรรมหนึ่งของสถาบัน
หน่วยงาน
สถาบันบัณฑิตพัฒนบริหารศาสตร์ เปิดสอนเฉพาะหลักสูตรในระดับบัณฑิตศึกษา ประกาศนียบัตรบัณฑิต ปริญญาโท และปริญญาเอก โดยมีหน่วยงานที่จัดการเรียนการสอน 11 คณะ 1 วิทยาลัยและหน่วยงานสนับสนุน ดังนี้
คณะ
−      หลักสูตร Mini Master of Management Program
−      หลักสูตรนักบริหารการพัฒนาในยุคดิจิทัล
−      หลักสูตรนวัตกรรมการบริหารในโลกยุคใหม่สำหรับนักบริหารระดับสูง
−      หลักสูตรวิทยาการการจัดการสำหรับนักบริหารระดับสูง
อิฟวีโฮล์ดออนทูเกเธอร์
มีการร้องโคเวอร์เพลง "อิฟวีโฮล์ดออนทูเกเธอร์" โดยแอนน์ดี แมคฟี และอะเรีย เคอร์ซอน ผู้พากษ์เสียงเซร่าและดักกี้ในซีรีส์ ญาติไดโนเสาร์เจ้าเล่ห์ ตั้งแต่ ภาคห้าในปีค.ศ.1997
คำตอบรับ
บัสเติลได้เขียนไว้ว่า "มันมีความไร้ยางอาย แต่มันเข้ากันได้ดีกับไดโนเสาร์ที่ปรากฏอยู่ในภาพยนตร์" ส่วนโรโตสโคเปอร์กล่าวว่า "ติดอันดับดนตรที่ดีที่สุดจากดจมส์ ฮอร์เนอร์" แต่ เอนเตอร์เทนเมนต์วีกลี กล่าวว่า เหตุผลที่ไม่ได้อยู่ใน 10 เพลงที่ดีที่สุดจากแอนิเมชั่น (ไม่ใช่ดิสนีย์!) เพราะทางเขาไม่รวมเพลงประกอบฉาก.
ตงซา
ตองสา หรือ ตงซา (ཀྲོང་གསར་, Wylie : Krong gsar) อยู่ในภาคกลางของภูฏาน เป็นเมืองหลวงของมณฑลตงซา คำว่าตงซาหมายถึงหมู่บ้านใหม่ เป็นเมืองต้นกำเนิดของราชวงศ์วังชุก ซึ่งปฐมกษัตริย์ของราชวงศ์นี้เคยเป็นเจ้าเมืองตองสามาก่อน จึงเป็นธรรมเนียมว่ามกุฏราชกุมารของภูฏานต้องได้รับตำแหน่งเจ้าเมืองตองสาก่อนจึงขึ้นครองราชสมบัติ เดิมทีเมืองนี้มีชาวทิเบตอพยพมาอยู่มาก แต่ในที่สุดก็ถูกกลืนทางวัฒนธรรมเป็นชาวภูฏานไปหมด
ลูกไม้ลายรัก
ลูกไม้ลายรักเป็นละครโทรทัศน์ไทยแนวดราม่า-โรแมนติก-คอมเมดี หนึ่งในละครชุด สามหัวใจเสริมใยเหล็ก บทประพันธ์โดย สองพธู บทโทรทัศน์โดย 6 ดรุณี ผลิตโดย บริษัท ฟีล กู๊ด เอ็นเทอร์เทนเม้นท์ จำกัด กำกับการแสดงโดย ทวีวัฒน์ วันทา ออกอากาศทาง สถานีวิทยุโทรทัศน์ไทยทีวีสีช่อง 3 ทุกวันจันทร์-ศุกร์ เวลา 18:30 - 19:45 น. เริ่มออกอากาศตอนแรกวันที่ 22 ธันวาคม พ.ศ. 2557–22 มกราคม พ.ศ. 2558 นำแสดงโดย ณฐณพ ชื่นหิรัญ, นันทนัช โล่ห์สุวรรณ และนักแสดงชั้นนำอีกมากมาย
เรื่องย่อ
ภัทรดนัย จงวัฒนา เป็นลูกชายเจ้าของชุดชั้นในรายใหญ่ในไทย วันหนึ่งพ่อเขาเกิดป่วยขึ้นมา จึงต้องทำให้ลูกชายต้องมารับหน้าที่บริหารแทนจึงมาพบกับ กลอยตา ทองกำเนิด จนก่อให้เกิดเป็นความรักขึ้น
มาสเตอร์เชฟไทยแลนด์ ซีซันที่ 3
มาสเตอร์เชฟไทยแลนด์ ซีซัน 3 เป็นรายการเกมโชว์ทำอาหาร โดย บริษัท เฮลิโคเนีย เอช กรุ๊ป จำกัด (ในเครือเอช กรุ๊ป ) ซื้อลิขสิทธิ์จากกลุ่มเอนเดโมลชายน์ (ปัจจุบันถูกซื้อกิจการโดยกลุ่มแบนิเจย์) มาผลิตในรูปแบบของประเทศไทยเป็นฤดูกาลที่ 3 ออกอากาศครั้งแรกในวันที่ 3 กุมภาพันธ์ พ.ศ. 2562 ทางช่อง 7 HD โดยเปิดรับสมัครผู้เข้าแข่งขันที่มีอายุ 20 ปีขึ้นไป จากทุกอาชีพและทุกภาคของประเทศไทย ดำเนินรายการโดยปิยธิดา มิตรธีรโรจน์ (คุณป๊อก) และมีกรรมการ คือ หม่อมหลวงภาสันต์ สวัสดิวัตน์ (หม่อมอิงค์), หม่อมหลวงขวัญทิพย์ เทวกุล (เชฟป้อม) และ พงษ์ธวัช เฉลิมกิตติชัย (เชฟเอียน)
กติกา
ดูบทความหลักที่: มาสเตอร์เชฟไทยแลนด์
รอบคัดเลือกรอบแรก (Auditions Part 1)
ทางรายการจะให้ผู้เข้าแข่งขันเตรียมอาหารเป็นเวลา 1 ชั่วโมง หลังจากนั้น ทางรายการจะให้ผู้เข้าแข่งขันทำอาหารที่เตรียมไว้พร้อมนำเสนอต่อหน้าคณะกรรมการเป็นเวลา 5 นาที เมื่อหมดเวลาคณะกรรมการจะชิมและตัดสิน โดยใช้เสียงจากกรรมการ 2 ใน 3 เสียง หรือเอกฉันท์เป็นที่สิ้นสุด หาก 2 ใน 3 เสียงให้ไม่ผ่าน ผู้เข้าแข่งขันคนนั้นจะตกรอบทันที แต่ในทางกลับกัน หาก 2 ใน 3 เสียงให้ผ่าน ผู้เข้าแข่งขันคนนั้นจะได้รับผ้ากันเปื้อนของรายการเพื่อเป็นสัญลักษณ์ว่า ผู้เข้าแข่งขันคนนั้นเข้าสู่รอบต่อไปทันที
รอบคัดเลือกรอบสอง (Auditions Part 2)
ในรอบนี้จะเป็นการทดสอบทักษะพื้นฐานในการทำอาหาร โดยในฤดูกาลที่ 1 นั้นจะเป็นการทดสอบการหั่นขิง โดยจะมีการคัดเลือกผู้เข้าแข่งขันจำนวนหนึ่งเพื่อเข้าสู่การแข่งขันในรอบต่อไป และในรอบต่อไปจะให้ผู้เข้าแข่งขันทำอาหาร 1 จาน โดยที่ทางรายการจะกำหนดวัตถุดิบหลักและระยะเวลาในการทำอาหารให้ผู้เข้าแข่งขัน และผู้เข้าแข่งขันสามารถเลือกวัตถุดิบอื่นเพื่อใช้ประกอบอาหารได้ภายในเวลา 3 นาที หลังจากนั้นกรรมการจะตัดสินและประกาศผู้เข้าแข่งขันที่จะได้ผ่านเข้าสู่การแข่งขันรอบต่อไปที่มาสเตอร์เชฟคิทเชน
รอบกล่องปริศนา
ผู้เข้าแข่งขันจะต้องทำอาหาร 1 จานจากวัตถุดิบในกล่องปริศนา และวัตถุดิบพื้นฐานที่จัดเตรียมไว้ให้เท่านั้น โดยคณะกรรมการจะทำการคัดเลือกอาหารจำนวน 3 จานที่ดีที่สุดและเลือกจานที่ดีที่สุดจาก 3 จานดังกล่าวเพียง 1 จานเท่านั้น โดยผู้เข้าแข่งขันที่เป็นผู้ชนะในรอบนี้จะได้รับสิทธิพิเศษแตกต่างกันออกไปในแต่ละรอบ
รอบการแข่งขันแบบทีม
ผู้เข้าแข่งขันที่เป็นหัวหน้าทีมจะมีสิทธิเลือกผู้เข้าแข่งขันคนอื่นเข้าสู่ทีม โดยผู้ชนะอันดับ 1 จากรอบทดสอบความคิดสร้างสรรค์ จะได้สิทธิในการเลือกสมาชิกทีมก่อน และมีสิทธิที่จะเลือกผู้เข้าแข่งขันคนสุดท้ายที่ยังไม่ได้ถูกเลือกเข้าสู่ทีมให้กับอีกทีมหนึ่ง หรือเลือกที่จะเก็บไว้ในทีมตัวเองก็ได้ ในรอบนี้ทั้ง 2 ทีมจะต้องทำอาหารให้กับผู้ลงคะแนนที่ทางรายการเชิญมา โดยผลแพ้หรือชนะนั้นจะมาจากการที่ผู้ลงคะแนนเลือกที่จะให้คะแนนทีมใดทีมหนึ่งเป็นจำนวนมากกว่าครึ่งหนึ่งของจำนวนผู้ลงคะแนนทั้งหมด โดยทีมที่ชนะจะได้ผ่านเข้าสู่รอบต่อไปทันที ส่วนทีมที่แพ้นั้นจะต้องแข่งขันในรอบทดสอบความละเอียดและแม่นยำ อีกครั้งเพื่อหาผู้เข้าแข่งขันที่ต้องออกจากการแข่งขันต่อไป
รอบทดสอบความละเอียดและแม่นยำ (Pressure Test)
ทีมที่แพ้ในรอบทีมชาเลนจ์ จะต้องมาแข่งขันในรอบทดสอบความละเอียดและแม่นยำอีกครั้ง เพื่อคัดหาผู้ที่ต้องออกจากแข่งขันอย่างน้อย 1 คน ในบางรอบหัวหน้าของทีมที่แพ้ หรือหัวหน้าทีมของทีมที่ชนะในการแข่งขันในรอบทีมชาเลนจ์ สามารถเลือกผู้เข้าแข่งขันหรือตัวเองเพื่อผ่านเข้าสู่รอบต่อไป โดยไม่ต้องแข่งขันในรอบทดสอบความละเอียดและแม่นยำ
ตอนที่ 1 : รอบคัดเลือก
หมายเหตุ † หมายถึง ผู้เข้าแข่งขันที่ถูกเชฟเอียน (พงษ์ธวัช เฉลิมกิตติชัย) ทิ้งอาหารโดยไม่มีการชิมในการแข่งขันนั้น
ตอนที่ 3 : การทำอาหารไทยพื้นบ้าน
ในการแข่งขันบททดสอบภารกิจแบบทีมครั้งแรกของผู้เข้าแข่งขันในซีซั่นที่ 3 ได้นำผู้เข้าแข่งขันมาที่หน้าศาลากลางหลังเก่าจังหวัดนนทบุรี ซึ่งสร้างติดอยู่กับริมแม่น้ำเจ้าพระยา และบททดสอบในรอบนี้คือ การทำอาหารให้พี่ ๆ คนขับเรือหางยาวจำนวน 201 คน ซึ่งเป็นกลุ่มคนที่คุ้นเคยกับอาหารไทยพื้นบ้าน ผู้เข้าแข่งขันต้องทำอาหารคาว 4 อย่าง และอาหารหวานอีก 1 อย่าง นำเสนอในรูปแบบเบนโตะสไตล์ที่ทันสมัยรวมทั้งสิ้นจำนวน 5 เมนู มีเวลาในการทำอาหารจำนวน 90 นาที และมีเวลาในการเสิร์ฟอาหารให้เสร็จภายในเวลา 60 นาที โดยเมนูของทีมสีน้ำเงินคือ “ต้มยำไก่บ้าน, น้ำพริกอ่อง, เนื้อทอด, ยำหัวปลี และมูสข้าวเหนียวกับซอสมะม่วง” เมนูของทีมสีแดงคือ “ไก่บ้านทอดสมุนไพร, เขียวหวานเนื้อ, น้ำพริกผักชี, ข้าวมันเผือก และผลไม้ลอยแก้วโมจิโต” โดยผลจากการตัดสิน ทีมสีน้ำเงินได้คะแนนไป 78 คะแนน ส่วนสีแดงได้ไป 123 คะแนน
ตอนที่ 6 : การปรุงอาหารจากน้ำมันเมล็ดชา
ในการแข่งขันบททดสอบภารกิจแบบทีมครั้งที่สอง ได้นำผู้เข้าแข่งขันมาที่ศูนย์วิจัยและพัฒนาชาน้ำมันและพืชน้ำมัน จังหวัดเชียงราย ซึ่งเป็นอีกโครงการของมูลนิธิชัยพัฒนา และโจทย์ในการทำอาหารวันนี้คือ ปรุงอาหารมื้อกลางวันจากน้ำมันเมล็ดชา อาหารคาว 1 อย่าง และอาหารหวานอีก 1 อย่าง ให้แก่เด็กอายุ 7-10 ปี จำนวน 302 คน ใช้วัตถุดิบเป็นผักทั้งหมด นอกจากนี้ยังมี ดร.สุเมธ ตันติเวชกุล เลขาธิการมูลนิธิชัยพัฒนา พร้อมด้วยคณะ 11 ท่าน มาเป็นคณะกรรมการในการตัดสิน รวมทั้งหมด 313 คน มีเวลาในการทำอาหารจำนวน 120 นาที และมีเวลาในการเสิร์ฟอาหารให้เสร็จภายในเวลา 60 นาที โดยเมนูของทีมสีน้ำเงินคือ “พาสต้าแคร์รอตซอสโบโลเนสเห็ดกับกัวกาโมเลและฟักทองทอด” ส่วนของหวานคือ “โมจิช็อกโกแลตแห้วซุปถั่วแดง” เมนูของทีมสีแดงคือ “ญ็อคคี ซอสเปรี้ยวหวานกับเฟรนซ์ฟรายมะเขือม่วง” ส่วนของหวานคือ “บัวลอยแอโวคาโดนมสด” โดยผลจากคณะกรรมการและน้อง ๆ นักเรียนได้ลงคะแนน เป็นฝ่ายทีมสีแดงที่ชนะไปด้วย 163 คะแนน ส่วนสีน้ำเงินได้ไป 150 คะแนน
ตอนที่ 8 : การทำไส้กรอกนานาชนิด
ในการแข่งขันบททดสอบภารกิจแบบทีมครั้งที่สาม ได้นำผู้เข้าแข่งขันมาที่อำเภอศรีราชา จังหวัดชลบุรี โดยผู้เข้าแข่งขันต้องทำอาหารให้นักกีฬาพารามอเตอร์ ทั้งหมดจำนวน 101 คน เนื่องจากนักกีฬาต้องใช้พละกำลังในการฝึกซ้อม อาหารที่จะต้องเสิร์ฟต้องเป็นอาหารที่พลังงานเพียงพอ และโจทย์ในการทำอาหารวันนี้คือ ”การทำไส้กรอกนานาชนิด” จะต้องทำไส้กรอกไม่ต่ำกว่าสามรสชาติ และน้ำหนักเสิร์ฟของแต่ละจานต้องไม่ต่ำกว่า 300 กรัม และต้องทำเครื่องเคียงอีกสองอย่าง มีเวลาในการทำอาหารจำนวน 120 นาที และมีเวลาในการเสิร์ฟอาหารให้เสร็จภายในเวลา 60 นาที โดยเมนูของทีมสีน้ำเงินคือ “ไส้กรอกสามเกลอ ไส้กรอกเนื้อน้ำผึ้ง แอปเปิล และไส้กรอกไส้อั่ว เสิร์ฟพร้อมกับมันบด และซีซาร์สลัด” เมนูของทีมสีแดงคือ “ไส้กรอกลาบไก่ ไส้กรอกเนื้อพริกเคจัน และไส้กรอกหมูผัดน้ำพริกเผาโหระพา เสิร์ฟพร้อมกับโคลสลอว์ศรีราชาซอสมาโย และมันบดสองสี” โดยผลจากคณะกรรมการได้ลงคะแนน เป็นฝ่ายทีมสีแดงที่ชนะไปด้วย 71 คะแนน ส่วนสีน้ำเงินได้ไป 30 คะแนน
ตอนที่ 11 : การทำอาหารจานเอกลักษณ์ของห้องอาหาร
ในการแข่งขันบททดสอบภารกิจแบบทีมครั้งที่สี่ ได้นำผู้เข้าแข่งขันมาที่เมืองนิวไทเป ประเทศไต้หวัน เป็นครั้งแรกของการแข่งขันมาสเตอร์เชฟประเทศไทย ที่นำผู้เข้าแข่งขันมาทำแข่งขันทำอาหารนอกประเทศ เนื่องจากชานนท์ไม่สบาย ทำให้ไม่สามารถเดินทางมาร่วมแข่งขันได้ ทำให้ชานนท์ต้องไปแข่งในรอบบททดสอบความละเอียดและแม่นยำกับทีมที่แพ้ในการแข่งขันครั้งนี้ โดยผู้เข้าแข่งขันต้องทำอาหารจานเอกลักษณ์ของห้องอาหาร Chef A-ji (CHEF A-CHI DIMSUM) ในโรงแรมหรูระดับ 5 ดาว Fullon Hotel Tamsui Fisherman’s Wharf ทั้งหมด 4 เมนู ให้เหมือนกับต้นฉบับทั้งรสชาติ และการตกแต่งอย่างสมบูรณ์แบบ ที่ประกอบไปด้วยอาหารเรียกน้ำย่อย 2 เมนู คือ แป้งข้าวเหนียวห่อไส้หมูกับหัวไชโป๊กลิ่นทรัฟเฟิล (咸水角) และเมนูชริมป์โรล ปอเปี๊ยะกุ้งสาคูกรอบ และอาหารจานหลักอีก 2 เมนู คือ ล็อบสเตอร์นิ่มคั่วกระเทียมกรอบ (Typhoon shelter Style Soft-shell Lobster) และปลาเก๋ามังกรผัดซอสเอ็กซ์โอ เพื่อเสิร์ฟให้แขกวีไอพีจำนวน 50 คน ประกอบไปด้วย นักชิมอาหารชื่อดังของไต้หวัน รัฐบาลท้องถิ่นเมืองนิวไทเปและการท่องเที่ยวไต้หวัน นอกจากนั้นยังมีบุคคลสำคัญนั่นคือ ผู้อำนวยการใหญ่ และคณะผู้บริหารจากสำนักงานการค้า และเศรษฐกิจไทย ณ ไทเป
ตอนที่ 13 : การทำอาหารในรูปแบบ fine dining
โดยทีมสีแดงจะมีเวลาในการทำอาหาร 90 นาที ซึ่งมากกว่าทีมสีน้ำเงิน 15 นาที เนื่องจากทีมสีแดงมีสมาชิกน้อยกว่า
ไปรษณียบัตร
200px|right|thumb|ไปรษณียบัตร
ไปรษณียบัตร (Carte Postaleอังกฤษ: postal card) มีลักษณะเป็นกระดาษแข็งจัดทำและจำหน่ายโดยไปรษณีย์ ด้านหน้ามีที่สำหรับใส่ที่อยู่ของผู้รับและผู้ส่ง และมีภาพแสตมป์พิมพ์ติดบนกระดาษ ส่วนด้านหลังเป็นที่ให้เขียนข้อความ สามารถส่งทางไปรษณีย์ได้เลยโดยไม่ต้องติดแสตมป์เพิ่ม มีอัตราค่าส่งถูกกว่าจดหมายธรรมดา เหมาะกับการส่งข้อความที่ไม่ต้องการความเป็นส่วนตัว เช่นการแจ้งข่าวสารต่าง ๆ แสตมป์บนไปรษณียบัตรมักเป็นอัตราสำหรับส่งภายในประเทศ แต่ประเภทที่ใช้ส่งต่างประเทศก็มีการทำขึ้นเช่นเดียวกัน
200px|left|thumb|โปสการ์ด ไปรษณียบัตร ในภาษาอังกฤษ อาจใช้คำว่า postcard หรือ post card ได้ แต่สองคำนี้มีความหมายกว้างกว่า กล่าวคือ หมายรวมถึง โปสการ์ด หรือ ไปรษณียบัตรรูปภาพ ซึ่งเป็นกระดาษแข็งที่ไม่มีแสตมป์และด้านหลังเป็นรูปภาพได้อีกด้วย
ไปรษณียบัตรพร้อมใบตอบระหว่างประเทศ
ไปรษณียบัตรพร้อมใบตอบ (carte postale avec réponse payée) เดิมเรียกว่า «ไปรสนีย์บัตรกับใบตอบด้วย» คือหนึ่งในวิธีการเขียนติดต่อสื่อสารโดยที่ผู้ส่งจ่าย ค่าส่งไปและกลับ จุดมุ่งหมายคือ ให้ผู้รับสามารถตอบได้ สะดวก รวดเร็ว เพียงเขียนบนใบตอบ ก็พร้อมส่งได้ รูปแบบเป็นบัตรคู่แฝด รวมบัตรส่งไปและใบตอบ บนบัตรทั้งคู่มีแสตมป์พิมพ์ ตามอัตราในประเทศหากใช้ส่งภายใน หรือตามอัตราระหว่างประเทศซึ่งใช้ส่งไปยังนานาชาติ
ป้ายลงทะเบียน
ป้ายลงทะเบียน (registry label) เป็นสัญลักษณ์ที่ปรากฏบนจดหมายที่ส่งแบบลงทะเบียน กล่าวคือ มีการจดบันทึกไว้เป็นหลักฐานโดยไปรษณีย์ทั้งตอนส่งและตอนรับจดหมายเพื่อป้องกันการสูญหายของจดหมาย ป้ายลงทะเบียนอาจเป็นกระดาษหรือสติกเกอร์ติด หรือใช้วิธีประทับตรายางลงไปก็ได้ โดยบนสัญลักษณ์จะมีหมายเลข และตัวอักษร R ขนาดใหญ่ตามข้อตกลงของสหภาพสากลไปรษณีย์ (Universal Postal Union)
เนื่องจากป้ายลงทะเบียนมักระบุถึงที่ทำการไปรษณีย์ที่ใช้ฝากส่งจดหมาย จึงมีการสะสมป้ายจากที่ทำการไปรษณีย์ต่าง ๆ นอกจากนี้ในกรณีที่นักสะสมแสตมป์สะสมตราประจำวัน หรือ ซองจดหมาย ป้ายลงทะเบียนที่ปรากฏบนจดหมายช่วยให้ซองมีคุณค่ามากขึ้น โดยเฉพาะในการศึกษาการไปรษณีย์ในสมัยต่าง ๆ
ปัจจุบันไปรษณีย์ประเทศต่าง ๆ หันมาใช้ป้ายทะเบียนที่มีรหัสแท่ง (barcode) อยู่บนป้าย ทำให้สามารถใช้เครื่องอ่านเข้าเครื่องคอมพิวเตอร์ได้โดยตรงโดยไม่ต้องบันทึกเป็นกระดาษหรือพิมพ์เข้าเครื่องคอมพิวเตอร์ด้วยมือ ข้อดีประการหนึ่งของการบันทึกเข้าระบบคอมพิวเตอร์คือ สามารถทำระบบออนไลน์ให้ผู้ฝากส่งสามารถตรวจสอบสถานะของจดหมายได้จากทางอินเทอร์เน็ต เช่น ของไทยสามารถตรวจที่ thailandpost
ซีซเดอะเดย์ (เพลง)
"ซีซเดอะเดย์" เป็นเพลงของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ ออกจำหน่ายเป็นซิงเกิลที่ 4 จากสตูดิโออัลบั้มชุดที่ 3 ของวง ซิตีออฟอีวิล
รายชื่อเพลง
เพลงทั้งหมดแต่งโดยอะเว็นจด์เซเวนโฟลด์
ธวัช สุรินทร์คำ
นายธวัช สุรินทร์คำ (เกิด 30 กรกฎาคม พ.ศ. 2492 ) อดีตสมาชิกสภาผู้แทนราษฎรจังหวัดสุโขทัย 2 สมัย
ประวัติ
ธวัช สุรินทร์คำ เกิดเมื่อวันที่ 30 กรกฎาคม พ.ศ. 2492 เป็นบุตรของ นายประกิต กับ นางส่งศรี สุรินทร์คำ สำเร็จการศึกษาปริญญาตรี วิทยาศาสตรบัณฑิต สาขาเทคนิคการแพทย์ จาก มหาวิทยาลัยเชียงใหม่
งานการเมือง
อดีตเคยเป็นนายแพทย์ ต่อมาเข้าสู่วงการการเมือง ด้วยการเป็นสมาชิกสภาจังหวัด และเข้าสู่การเมืองระดับชาติ ด้วยการลงรับสมัครเลือกตั้งสมาชิกสภาผู้แทนราษฎรจังหวัดสุโขทัย ในการเลือกตั้ง พ.ศ. 2518 และได้รับเลือกเรื่อยมา รวม 2 สมัย
ธวัช เคยดำรงตำแหน่งทางการเมือง ด้วยการเป็นที่ปรึกษารัฐมนตรีว่าการกระทรวงแรงงาน (นายไพฑูรย์ แก้วทอง) (พ.ศ. 2552-2553)
ปี พ.ศ. 2544 ธวัช ลงสมัครรับเลือกตั้งสมาชิกสภาผู้แทนราษฎรในระบบบัญชีรายชื่อ ลำดับที่ 85 แต่ไม่ได้รับเลือกตั้ง
สมาชิกสภาผู้แทนราษฎร
ธวัช สุรินทร์คำ ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
เหตุการณ์ 12-3
เหตุการณ์ 12-3 หรือในโปรตุเกสเรียก การจลาจล 1-2-3 (Motim 1-2-3) เป็นการจลาจลในมาเก๊า เกิดขึ้นเมื่อวันที่ 3 ธันวาคม ค.ศ. 1966 โดยได้รับอิทธิพลจากการปฏิวัติทางวัฒนธรรมในประเทศจีน ชื่อเหตุการณ์ดังกล่าวมาจากวันที่เกิดเหตุ
ในปี ค.ศ. 1966 ชาวเมืองบนเกาะไทปาพยายามขออนุญาตเปิดโรงเรียนเอกชนที่สนับสนุนโดยองค์กรฝ่ายซ้าย ถึงแม้จะได้รับการจัดสรรที่ดินจากเจ้าหน้าที่ แต่กระบวนการจัดตั้งโรงเรียนที่ล่าช้าและไม่ได้รับคำตอบจากเจ้าหน้าที่ ทำให้ชาวเมืองตั้งโรงเรียนขึ้นเองโดยที่ยังไม่ได้รับอนุญาต ในเดือนพฤศจิกายน ปีเดียวกัน เจ้าหน้าที่สั่งระงับการก่อสร้างโรงเรียน นำไปสู่การปะทะกันระหว่างชาวเมืองกับตำรวจมาเก๊า มีผู้บาดเจ็บกว่า 40 คน
ต่อมามีกลุ่มนักศึกษาและคนงานเดินขบวนที่ทำเนียบรัฐบาลมาเก๊า จนถึงวันที่ 3 ธันวาคม ปีเดียวกัน กลุ่มยุวชนแดงเริ่มก่อการจลาจล ด้านรัฐบาลประกาศจับกลุ่มผู้ชุมนุม ทำให้สถานการณ์ยิ่งรุนแรงขึ้น มีการทำลายสถานที่ต่าง ๆ เช่น อนุสาวรีย์วีเซ็งตือ นีกูเลา ดือ มึชกีตา ที่จัตุรัสซือนาดู, ทำลายภาพเหมือนของอดีตผู้ว่าการที่ศาลากลางและเผาหนังสือและบันทึกของทางการ ภายหลังมีการประกาศกฎอัยการศึก จากเหตุดังกล่าวทำให้มีผู้เสียชีวิต 8 คน บาดเจ็บ 212 คน
หลังเหตุการณ์ดังกล่าว ชาวจีนในมาเก๊าประกาศ "3 ไม่" เพื่อต่อต้านรัฐบาล ได้แก่ ไม่จ่ายภาษี, ไม่ให้บริการ และไม่ขายสินค้าให้ชาวโปรตุเกส ในเดือนมกราคม ค.ศ. 1967 ผู้ว่าการมาเก๊าแสดงความเสียใจต่อเหตุการณ์ดังกล่าวที่สภาหอการค้าจีน เหตุการณ์ดังกล่าวทำให้อำนาจของโปรตุเกสในมาเก๊าเสื่อมลงและจีนแผ่นดินใหญ่ขึ้นมามีอำนาจแทน อิทธิพลของจีนแผ่นดินใหญ่ทำให้กิจกรรมของพรรคก๊กมินตั๋งบนเกาะมาเก๊าถูกสั่งห้าม
กลุ่มภาษาโอคุซ
กลุ่มภาษาโอคุซ เป็นกิ่งย่อยของกลุ่มภาษาเตอร์กิกที่มีผู้พูดประมาณ 108 ล้านคน สามภาษาที่มีผู้พูดมากที่สุดคือภาษาตุรกี, ภาษาอาเซอร์ไบจาน และภาษาเติร์กเมน ซึ่งรวมแล้วมีผู้พูดมากกว่า 95%
มะห์มูด อัลกาชเฆาะรี นักวิชาการชาวคารา-คานิด ผู้มีชีวิตอยู่ในศตวรรษที่ 11 กล่าวว่า ภาษาโอคุซเป็นภาษาที่เรียบง่ายที่สุดในภาษาเตอร์กิกทั้งหมด
คำศัพท์
คำว่า "โอคุซ" กล่าวถึงกิ่งของกลุ่มภาษาเตอร์กิกทั่วไปแถบตะวันตกเฉียงใต้ โดยอิงถึงชาวเติร์กโอคุซที่อพยพมาจากเทือกเขาอัลไต ถึงเอเชียกลางในศตวรรษที่ 8 และขยายไปถึงตะวันออกกลางกับคาบสมุทรบอลข่าน
การจัดหมวดหมู่
ในปัจจุบัน กลุ่มภาษาโอคุซถูกแบ่งออกเป็นสามหมวดหมู่ตามรูปแบบและภูมิประเทศ: ตะวันตก, ตะวันออก และใต้
อีกสองภาษาคือ ภาษาตาตาร์ไครเมียและภาษาอูรุม เป็นกลุ่มภาษาเคียปชัก แต่ได้อิทธิพลจากกลุ่มภาษาโอคุซอย่างมาก
ลักษณะทางภาษาศาสตร์
กลุ่มภาษาโอคุซมีลักษณะที่คล้ายกัน ซึ่งทำให้นักภาษาศาสตร์จัดให้อยู่ในกลุ่มเดียวกัน คุณลักษณะบางส่วนแบ่งมาจากกลุ่มภาษาเตอร์กิกอื่น ๆ และอีกส่วนมีเฉพาะวงศ์โอคุซเท่านั้น
เปรียบเทียบ
ความคล้ายคลึงที่เห็นได้ชัดระหว่างกลุ่มภาษาโอคุซอาจสังเกตผ่านประโยค ซึ่งมีคำนามที่มาจากคำกริยาในกรรมรองเป็นจุดเชื่อมระหว่างกริยาหลักกับกริยาช่วย คุณลักษณะนี้สามารถพบได้ในกลุ่มภาษาโอคุซทุกภาษา นักเติร์กวิทยา Julian Rentzsch ใช้ประโยคนี้ในผลงานที่มีชื่อว่า "Uniformity and diversity in Turkic inceptive constructions":
อังกฤษ: ‘The dead man rose, sat down and began to speak.’
วัดเขาขุนพนม
วัดเขาขุนพนม ตั้งอยู่หมู่ที่ 3 ตำบลบ้านเกาะ อำเภอพรหมคีรี จังหวัดนครศรีธรรมราช บริเวณเชิงเขาขุนพนม  เป็นวัดเก่าแก่ สันนิษฐานว่าสร้างในสมัยอาณาจักรนครศรีธรรมราช ราวพุทธศตวรรษที่ 18 ถึงพุทธศตวรรษที่ 20  มีตำนานท้องถิ่นเล่าขานว่า วัดเขาขุนพนมนี้ เป็นวัดที่สมเด็จพระเจ้าตากสินมหาราช เสด็จมาประทับ และจำพรรษาในฐานะพระภิกษุ หลังจากสิ้นรัชกาลกรุงธนบุรี เป็นเวลา 43 ปี ตั้งแต่ พ.ศ. 2325 จนกระทั่งเสด็จสวรรคตในปี พ.ศ. 2368  โดยที่ไม่ได้ทรงถูกสำเร็จโทษด้วยท่อนจันทน์ ตามพระราชพงศาวดาร แต่ได้ทรงสับเปลี่ยนพระองค์กับทหารคนสนิทหรือพระญาติ ที่มีรูปพรรณใกล้เคียงกัน
ประเทศนิการากัวในโอลิมปิกเยาวชนฤดูร้อน 2014
ประเทศนิการากัว เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาตินิการากัวเป็นผู้ทำหน้าที่ในการส่งนักกีฬาเข้าร่วมแข่งขันจำนวน 4 คน ใน 4 ชนิดกีฬา ผลการแข่งขันครั้งนี้ประเทศนิการากัวไม่ได้รับเหรียญรางวัล
กรีฑา
ผลการแข่งขันดังนี้ :
ว่ายน้ำ
ผลการแข่งขันดังนี้ :
ยกน้ำหนัก
ผลการแข่งขันดังนี้ :
มวยปล้ำ
ผลการแข่งขันดังนี้ :
กีฬาฮอกกี้ในโอลิมปิกฤดูร้อน 2020 – รอบคัดเลือกชาย
การแข่งขันกีฬาฮอกกี้ชายในโอลิมปิกฤดูร้อน 2020 รอบคัดเลือก เป็นการแข่งขันฮอกกี้เพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2020 ณ กรุงโตเกียว ประเทศญี่ปุ่น โดยมีโค้วต้าทั้งหมด 12 ทีม แบ่งเป็นโควต้าเจ้าภาพจัดการแข่งขัน 1 ทีม อีก 5 ทีมคัดเลือกจากทีมที่ดีที่สุดของทั้ง 5 ทวีป อีก 6 ทีมคัดจากการแข่งขัน 2019 FIH Olympic Qualifiers แต่เนื่องจากญี่ปุ่นชนะเลิศเอเชี่ยนเกมส์ซึ่งเป็นโควต้าของทวีปเอเชีย ทำให้การคัดเลือกโิลิมปิกได้โควต้าเพิมเป็น 7 ทีม
การคัดเลือก
<section begin="Qualification"/>
วิกิเมเนีย 2013
วิกิเมเนีย 2013 (Wikimania 2013) เป็นการประชุมวิกิเมเนียครั้งที่เก้า โดยได้รับการจัดขึ้น ณ วันที่ 7–11 สิงหาคม ค.ศ. 2013 ที่มหาวิทยาลัยโพลีเทคนิคฮ่องกง กับผู้เข้าร่วมประชุม 700 คนจาก 88 ประเทศ
และมีเมืองที่เสนอตัวเป็นเจ้าภาพ ได้แก่ ลอนดอน (สหราชอาณาจักร), บริสตอล (สหราชอาณาจักร), เนเปิลส์ (ประเทศอิตาลี) และสุราการ์ตา (ประเทศอินโดนีเซีย)
หัวข้อที่ได้รับการอภิปรายครั้งนี้ประกอบด้วยความเหลื่อมล้ำทางเพศของวิกิพีเดีย และจิมมี เวลส์ ซึ่งเป็นผู้ร่วมก่อตั้งวิกิพีเดีย ได้ขอเสนอที่จะเริ่มใช้ระบบเอสเอสแอลสำหรับเข้ารหัสหน้าเว็บของตน
ทฤษฎีบทมูลฐานของแคลคูลัส
ทฤษฎีบทมูลฐานของแคลคูลัส กล่าวว่าอนุพันธ์ และปริพันธ์ ซึ่งเป็นการดำเนินการหลักในแคลคูลัสนั้นผกผันกัน ซึ่งหมายความว่าถ้านำฟังก์ชันต่อเนื่องใดๆมาหาปริพันธ์ แล้วนำมาหาอนุพันธ์ เราจะได้ฟังก์ชันเดิม ทฤษฎีบทนี้เหมือนว่าเป็นหัวใจสำคัญของแคลคูลัสที่นับได้ว่าเป็นทฤษฎีบทมูลฐานของทั้งสาขานี้ ผลต่อเนื่องที่สำคัญของทฤษฎีบทนี้ ซึ่งบางทีเรียกว่าทฤษฎีบทมูลฐานของแคลคูลัสบทที่สองนั้นทำให้เราสามารถคำนวณหาปริพันธ์โดยใช้ปฏิยานุพันธ์ ของฟังก์ชัน
ภาพโดยทั่วไป
โดยทั่วไปแล้ว ทฤษฎีบทนี้กล่าวว่าผลรวมของการเปลี่ยนแปลงที่น้อยยิ่ง ในปริมาณในช่วงเวลา (หรือปริมาณอื่นๆ) นั้นเข้าใกล้การเปลี่ยนแปลงรวม
เพื่อให้เห็นด้วยกับข้อความนี้ เราจะเริ่มด้วยตัวอย่างนี้ สมมติว่าอนุภาคเดินทางบนเส้นตรงโดยมีตำแหน่งจากฟังก์ชัน x(t) เมื่อ t คือเวลา อนุพันธ์ของฟังก์ชันนี้เท่ากับความเปลี่ยนแปลงที่น้อยมากๆของ x ต่อช่วงเวลาที่น้อยมากๆ (แน่นอนว่าอนุพันธ์ต้องขึ้นอยู่กับเวลา) เรานิยามความเปลี่ยนแปลงของระยะทางต่อช่วงเวลาว่าเป็นอัตราเร็ว v ของอนุภาค ด้วยสัญกรณ์ของไลบ์นิซ
เมื่อจัดรูปสมการใหม่จะได้
จากตรรกะข้างต้น ความเปลี่ยนแปลงใน x ที่เรียกว่า \Delta x คือผลรวมของการเปลี่ยนแปลงที่น้อยมากๆ dx มันยังเท่ากับผลรวมของผลคูณระหว่างอนุพันธ์และเวลาที่น้อยมากๆ ผลรวมอนันต์นี้คือปริพันธ์ ดังนั้นการหาปริพันธ์ทำให้เราสามารถคืนฟังก์ชันต้นของมันจากอนุพันธ์เช่นเดียวกัน การดำเนินการนี้ผกผันกัน หมายความว่าเราสามารถหาอนุพันธ์ของผลการหาปริพันธ์ ซึ่งจะได้ฟังก์ชันอัตราเร็วคืนมาได้
เนื้อหาของทฤษฎีบท
ทฤษฎีบทนี้ว่าไว้ว่า
ให้ f เป็นฟังก์ชันต่อเนื่องบนช่วง [a, b] ถ้า F เป็นฟังก์ชันที่นิยามสำหรับ x ที่อยู่ใน [a, b] ว่า แล้ว สำหรับทุก x ที่อยู่ใน [a, b]
ให้ f เป็นฟังก์ชันต่อเนื่องบนช่วง [a, b] ถ้า F เป็นฟังก์ชันที่ แล้ว
ผลที่ตามมา
ให้ f เป็นฟังก์ชันที่มีความต่อเนื่องบนช่วง [a, b]. ถ้า F เป็นฟังก์ชันที่ แล้ว และ
ส่วนที่ 1
กำหนดให้
ให้ x1 และ x1 + Δx อยู่ในช่วง [a, b] จะได้ และ
นำทั้งสองสมการมาลบกันได้
เราสามารถแสดงได้ว่า ย้ายข้างสมการได้
นำไปแทนค่าใน (1) จะได้
ตามทฤษฎีบทค่าเฉลี่ยสำหรับการอินทิเกรต จะมี c อยู่ในช่วง [x1, x1 + Δx] ที่ทำให้
แทนค่าลงใน (2) ได้
หารทั้งสองข้างด้วย Δx จะได้
สมการข้างซ้ายจะเป็นอนุพันธ์ของ F ที่ x1
เพื่อหาลิมิตของสมการข้างขวา เราจะใช้ทฤษฎีบท squeeze เพราะว่า c อยู่ในช่วง [x1, x1 + Δx] ดังนั้น x1 ≤ c ≤ x1 + Δx
จาก และ
ตามทฤษฎีบท squeeze จะได้ว่า
แทนค่าลงใน (3) จะได้
ฟังก์ชัน f มีความต่อเนื่องที่ c ดังนั้น เราสามารถนำลิมิตแทนในฟังก์ชันได้ ดังนั้น จบการพิสูจน์
ส่วนที่ 2
ให้ f เป็นฟังก์ชันที่มีความต่อเนื่องบนช่วง [a, b] และ F เป็นปฏิยานุพันธ์ของ f พิจารณานิพจน์ต่อไปนี้
ให้ จะได้
แล้วบวกและลบด้วยจำนวนเดียวกัน จะได้
เขียนใหม่เป็น
เราจะใช้ทฤษฎีบทค่าเฉลี่ย ซึ่งกล่าวว่า
ให้ f เป็นฟังก์ชันที่มีความต่อเนื่องบนช่วง [a, b] และมีอนุพันธ์บนช่วง (a, b) แล้ว จะมี c อยู่ใน (a, b) ที่ทำให้
ฟังก์ชัน F เป็นฟังก์ชันที่หาอนุพันธ์ได้ในช่วง [a, b] ดังนั้น มันจะหาอนุพันธ์และมีความต่อเนื่องบนแต่ละช่วง xi-1 ได้ ตามทฤษฎีบทค่าเฉลี่ย จะได้
แทนค่าลงใน (1) จะได้
จาก และ สามารถเขียนในรูป \Delta x ของผลแบ่งกั้น i
โดยการหาลิมิตของนิพจน์นี้เป็นเมื่อค่าเฉลี่ยของส่วนต่างๆนี้ เข้าใกล้ศูนย์ เราจะได้ปริพันธ์แบบรีมันน์ นั่นคือ เราหาลิมิตเมื่อขนาดส่วนที่ใหญ่ที่สุดเข้าใกล้ศูนย์ จะได้ส่วนอื่นๆมีขนาดเล็กลง และจำนวนส่วนเข้าใกล้อนันต์
ดังนั้น เราจะใส่ลิมิตไปทั้งสองข้างของสมการ (2) จะได้
ทั้ง F(b) และ F(a) ต่างก็ไม่ขึ้นกับ ||Δ|| ดังนั้น ลิมิตของข้างซ้ายจึงเท่ากับ F(b) - F(a)
และนิพจน์ทางขวาของสมการ หมายถึงอินทิกรัลของ f จาก a ไป b ดังนั้น เราจะได้ จบการพิสูจน์
ตัวอย่าง
ตัวอย่างเช่น ถ้าคุณต้องการคำนวณหา
ให้ f(x)=x^2 เราจะได้ เป็นปฏิยานุพันธ์ ดังนั้น
ถ้าเราต้องการหา
จะได้
นัยทั่วไป
เราไม่จำเป็นต้องให้ f ต่อเนื่องตลอดทั้งช่วง ดังนั้นส่วนที่ 1 ของทฤษฎีบทจะกล่าวว่า ถ้า f เป็นฟังก์ชันที่สามารถหาปริพันธ์เลอเบกบนช่วง [a, b] และ x_0 เป็นจำนวนในช่วง [a, b] ซึ่ง f ต่อเนื่องที่ x_0 จะได้
ส่วนที่ 2ของทฤษฎีบทนี้เป็นจริงสำหรับทุกฟังก์ชัน f ที่สามารถหาปริพันธ์เลอเบกได้ และมีปฏิยานุพันธ์ F (ไม่ใช่ทุกฟังก์ชันที่หาอนุพันธ์ได้)
ส่วนของทฤษฎีบทของเทย์เลอร์ซึ่งกล่าวถึงพจน์ที่เกิดข้อผิดพลาดเป็นปริพันธ์สามารถมองได้เป็นนัยทั่วไปของทฤษฎีบทมูลฐานของแคลคูลัส
มีทฤษฎีบทหนึ่งสำหรับฟังก์ชันเชิงซ้อน: ให้ U เป็นเซตเปิดใน \mathbb{C} และ เป็นฟังก์ชันที่มี ปริพันธ์โฮโลมอร์ฟ F ใน U ดังนั้นสำหรับเส้นโค้ง  ปริพันธ์เส้นโค้งจะคำนวณได้จาก
ทฤษฎีบทมูลฐานของแคลคูลัสสามารถวางนัยทั่วไปให้กับ ปริพันธ์เส้นโค้งและพื้นผิวในมิติที่สูงกว่าและบนแมนิโฟลด์ได้
ระเบียงกรตารปุระ
ระเบียงกรตารปุระ (Kartarpur Corridor; ਕਰਤਾਰਪੁਰ ਲਾਂਘਾ (อักษรคุรมุขี), (อักษรชาห์มุขี); ) เป็นระเบียงพรมแดนบนพรมแดนระหว่างประเทศอินเดียและประเทศปากีสถาน เพื่อเชื่อมต่อศาสนสถานของซิกข์ เดรา บาบา นานัก สาหิบในรัฐปัญจาบของอินเดีย กับ คุรุทวาราทรพารสาหิบ กรตารปุระในแคว้นปัญจาบของปากีสถานเข้าด้วยกัน ระเบียงนี้มีเป้าหมายให้ศาสนิกชนซิกข์จากฝั่งอินเดียสามารถเดินทางไปทรพารสาหิบ กรตารปุระ ซึ่งเป็นสถานที่แสวงบุญสำคัญแห่งหนึ่งของศาสนาซิกข์ ตั้งอยู่ 4.7 กิโลเมตรจากพรมแดนปากีสถาน-อินเดีย โดยไม่ต้องใช้วีซ่า
มีการวางศิลาฤกษ์ของกรตารปุระในฝั่งอินเดียขึ้นในวันที่ 26 พฤศจิกายน 2018 ตามด้วยในฝั่งปากีสถานในอีกสองวันถัดมา ระเบียงนี้วางแผนไว้ว่าจะสร้างให้เสร็จก่อนการครบรอบ 550 ปีชาตกาลของคุรุนานักเทพ ในเดือนพฤศจิกายน 2019
อิมราน ข่าน นายกรัฐมนตรีแห่งปากีสถานเปรียบเปรยการตัดสินใจสร้างระเบียงนี้กับการล่มสลายของกำแพงเบอร์ลิน ด้วยว่าโครงการนี้จะช่วยลดความตึงเครียดระหว่างปากีสถานและอินเดียลงได้ อย่างไรก็ตาม ประธานกองทัพอินเดีย พิปิน รวัต ระบุว่าโครงการนี้ควรมองในลักษณะโดดเดี่ยว และไม่ได้เกี่ยวกับอะไรเลย นอกจากนี้ยังเสริมส่าเป็นการตัดสินใจที่เกิดผลฝ่ายเดียว (unilateralism)
ก่อนหน้าการสร้างระเบียงนี้ ผู้แสวงบุญต้องเดินทางโดยรถบัสโดยสารไปยังลาฮอร์ และจึงจ่อรถเข้าไปยังกรตารปุระ รวมระยะทาง 125 กิโลเมตร ทั้ง ๆ ที่ผู้คนสามารถเห็นอาคารของคุรุทวาราทรพารสาหิบ กรตารปุระ ในปากีสถาน ได้จากฝั่งพรมแดนของอินเดีย ในปัจจุบันมีเพียงจุดชมวิวยกระดับในฝั่งอินเดีย ริมพรมแดน ที่ผู้คนสามารถมองผ่านกล้องส่องทางไกลเพื่อชมความศักดิ์สิทธิ์ของทรพารสาหิบ กรตารปุระ ได้
อุสาห์ ชัยนาม
ประวัติ
พลอากาศโท อุสาห์ ชัยนาม เป็นบุตรของนายเกลื่อน ชัยนาม (พระยาอุภัยพิพากษา) และเป็นน้องร่วมบิดากับศาสตราจารย์ดิเรก ชัยนาม และพันตำรวจเอก นิรันดร ชัยนาม อดีตผู้ว่าราชการจังหวัดเชียงใหม่ เขาเข้าเรียนชั้นมัธยมที่โรงเรียนวัดสุทธิวราราม ต่อมาย้ายมาเรียนต่อที่โรงเรียนสวนกุหลาบวิทยาลัย
การทำงาน
พลอากาศโท อุสาห์ ชัยนาม รับราชการเป็นนักบินในสังกัดกองทัพอากาศไทย เป็นอดีตผู้บัญชาการโรงเรียนนายเรืออากาศ ต่อมาได้รับแต่งตั้งเป็นรัฐมนตรีช่วยว่าการกระทรวงกลาโหม ในรัฐบาลของหม่อมราวงศ์เสนีย์ ปราโมช แต่หลังการอภิปรายในการแถลงนโยบายของรัฐบาล มีการลงมติ ปรากฏว่าเสียงที่ไว้วางใจรัฐบาลมีอยู่ 111 เสียง แต่มีเสียงไม่ไว้วางใจ 152 เสียง จึงต้องพ้นจากตำแหน่งไป โดยยังไม่ได้เริ่มปฏิบัติหน้าที่
อุสาห์ ชัยนาม เคยเป็นกรรมการบริหารพรรค ธรรมสังคม ในปี พ.ศ. 2517 และรองเลขาธิการพรรคชาติประชาธิปไตย เมื่อปี พ.ศ. 2526
ดิก เดอร์บิน
ริชาร์ด โจเซฟ เดอร์บิน (อังกฤษ:Richard Joseph Durbin) หรือ ดิก เดอร์บิน (อังกฤษ:Dick Durbin) เกิดเมื่อวันที่ 21 พฤศจิกายน ค.ศ.1944 (พ.ศ. 2487) ที่เมือง อีสเซนต์หลุยส์,รัฐอิลลินอย สหรัฐอเมริกา โดยมีคุณพ่อเป็นชาวไอริช-อเมริกัน และคุณแม่เป็นชาวลิทัวเนีย เป็นทนายความและนักการเมืองชาวอเมริกัน และเป็นสมาชิกพรรคเดโมแครต ปัจจุบันดำรงตำแหน่งสมาชิกวุฒิสภาจากรัฐอิลลินอย มาตั้งแต่ปี ค.ศ.1997 (พ.ศ. 2540) ร่วมกับวุฒิสมาชิกจากพรรคเดีนวกันคือ ลัดดา แทมมี ดักเวิร์ธ ลูกครึ่งไทย-อเมริกัน ซึ่งเธอดำรงตำแหน่งนี้ครั้งแรกเมื่อปี ค.ศ.2017 (พ.ศ. 2560)
ก่อนหน้าที่จะมาดำรงตำแหน่งสมาชิกวุฒิสภา เดอร์บินยังเคยเป็นสมาชิกสภาผู้แทนราษฎรเขต 20 รัฐอิลลินอย ตั้งแต่ปี ค.ศ.1983-ค.ศ.1997
นอกจากนั้นแล้วเดอร์บิน ก็ยังได้ดำรงตำแหน่งที่สำคัญควบคู่กับตำแหน่งวุฒิสมาชิกอีกด้วย อาทิเช่น ผู้นำวิปเสียงข้างมากในวุฒิสภาสหรัฐฯ ตั้งแต่ปี ค.ศ.2007-ค.ศ.2015 และดำรงตำแหน่งผู้นำวิปเสียงข้างน้อยในวุฒิสภาสหรัฐฯ มาตั้งแต่ปี ค.ศ.2015- ค.ศ.2021 ปัจจุบันดำรงตำแหน่งผู้นำวิปเสียงข้างมากในวุฒิสภาสกรัฐฯ ตั้งแต่ปี ค.ศ.2021
ดิก เดอร์บิน สมรสกับ โลเรตตา แชเฟอร์ เดอร์บิน เมื่อปี ค.ศ.1967 (พ.ศ. 2510) มีบุตร-ธิดาด้วยกัน 3 คน
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548
'''การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548''' เป็นการเลือกตั้งสมาชิกสภาผู้แทนราษฎรเป็นการทั่วไปครั้งที่ 21 ของประเทศไทย มีขึ้นเมื่อวันอาทิตย์ที่ 6 กุมภาพันธ์ พ.ศ. 2548 ผลที่ตามมาคือชัยชนะอย่างถล่มทลายของพรรคไทยรักไทยของนายกรัฐมนตรี พันตำรวจโท ทักษิณ ชินวัตร ซึ่งได้ที่นั่งในสภาผู้แทนราษฎร 377 ที่นั่งจากทั้งหมด 500 ที่นั่ง โดยมีอดีตพรรคร่วมรัฐบาลอย่างพรรคชาติไทยได้ 25 ที่นั่ง พรรคประชาธิปัตย์ได้เพียง 96 ที่นั่งและพรรคมหาชน (ซึ่งเปลี่ยนชื่อจากพรรคราษฎร) ได้ 2 ที่นั่ง
ปูมหลัง
หลังการเลือกตั้งทั่วไปเมื่อวันที่ 6 มกราคม พ.ศ. 2544 พรรคความหวังใหม่ได้ยุบรวมกับพรรคไทยรักไทย แม้ว่าต่อมา พรรคความหวังใหม่จะตั้งขึ้นใหม่โดยอดีต ส.ส. ของพรรค นายชิงชัย มงคลธรรม แต่ก็ไม่ได้รับความนิยม พรรคชาติพัฒนาและพรรคเสรีธรรมก็ยุบรวมกับพรรคไทยรักไทย
ระบบการเลือกตั้ง
ในขณะนั้น สภาผู้แทนราษฎรประกอบด้วย ส.ส. 400 คนจากการเลือกตั้งแบบแบ่งเขต และ ส.ส. 100 คนจากปาร์ตี้ลิสต์ตามสัดส่วน
พรรคประชาธิปัตย์
พรรคประชาธิปัตย์ นำโดยบัญญัติ บรรทัดฐาน ซึ่งเป็นหัวหน้าพรรคต่อจากชวน หลีกภัย ไม่หวังจะเอาชนะพรรคร่วมทั้ง 2 พรรค แต่หวังว่าจะได้ 201 ที่นั่ง ซึ่งพรรคได้เพียง 96 ที่นั่งเท่านั้น อย่างไรก็ตาม ความขัดแย้งภายในพรรคระหว่างฝ่ายใต้ของบัญญัติกับฝ่ายกรุงเทพฯ ที่นำโดยอภิสิทธิ์ เวชชาชีวะ ทำให้เป้าหมายนี้ดูเลือนลางลงไปอีก พรรคประชาธิปัตย์ยังได้พัฒนาวาระประชานิยม โดยสัญญาว่าจะมีงานมากขึ้น การศึกษาฟรี การดูแลสุขภาพ และการต่อสู้กับอาชญากรรมและการทุจริต อย่างไรก็ตาม พรรคปฏิเสธที่จะให้รายละเอียดเกี่ยวกับนโยบายของพวกเขา
ชัยชนะอย่างถล่มทลายของพรรคไทยรักไทยทำให้เกิดข้อกังขาเกี่ยวกับอนาคตของหัวหน้าพรรค บัญญัติ ลาออกจากหัวหน้าพรรคหลังการเลือกตั้ง มีการเลือกตั้งหัวหน้าพรรคคนใหม่ ซึ่ง อภิสิทธิ์ เวชชาชีวะ ได้รับเลือกให้เป็นหัวหน้าพรรคคนใหม่ พร้อมกล่าวว่า
พรรคไทยรักไทย
พรรคไทยรักไทยพยายามที่จะครองเสียงข้างมากในสภาผู้แทนราษฎร ซึ่งเป็นสิ่งที่พรรคการเมืองต่าง ๆ ไม่เคยทำได้มาก่อน พรรคการเมืองอื่นและภาคประชาสังคมได้จัดตั้งแนวร่วมเพื่อป้องกันสิ่งนี้ โดยกล่าวหาว่าทักษิณมีอำนาจมากเกินไปและนั่นทำให้เขาเป็นเผด็จการรัฐสภา เสียงข้างมากจะสนับสนุนสิ่งที่พวกเขากล่าวหา นักวิชาการคนสำคัญ เกษม ศิริสัมพันธ์ อดีตเลขาธิการพรรคกิจสังคมและอดีตรัฐมนตรีช่วยว่าการกระทรวงมหาดไทย กล่าวหาทักษิณว่าเป็น "เผด็จการรัฐสภา" และกล่าวว่า "ประชาชนไม่ต้องการให้นายกรัฐมนตรีมหาเศรษฐีครอบงำประเทศและการเมืองต่อไป"
พรรคไทยรักไทยแข็งแกร่งที่สุดในภาคตะวันออกเฉียงเหนือ ซึ่งเป็นภูมิภาคที่ยากจนที่สุดและมีประชากรมากที่สุดของประเทศ ซึ่งนโยบายประชานิยมของทักษิณได้รับความนิยมสูงสุด
รายชื่อตอนในแสบคูณสอง
นี่คือรายชื่อตอนในช่วง "แสบปริศนา" (2540 - 2542), "แสบไม่รู้ตัว" (2542) และแสบพบญาติ (แสบ BIG STORY) ของรายการ แสบคูณสอง
รายชื่อตอนในละครแสบ (5 พฤษภาคม 2540 - 28 สิงหาคม 2541)
ในช่วงที่รายการแสบคูณสองปรับรูปแบบใหม่และย้ายวันและเวลาออกอากาศเป็นทุกคืนวันจันทร์ (ในเดือนตุลาคม ปีเดียวกัน ย้ายวันออกอากาศไปเป็นวันศุกร์) จะมีสัปดาห์ละ 1 ตอน โดยตอนสุดท้ายในแต่ละเรื่องจะมีการบอกใบ้เกี่ยวกับสิ่งของที่นำมาเป็นคำถาม และจะพูดลงท้ายก่อนจะจบละครว่า "ของชิ้นนี้.. มันคืออะไร ?" โดยความยาวของละครแสบในแต่ละสัปดาห์ ความยาวจะอยู่ที่ประมาณ 7 - 15 นาที แล้วแต่เนื้อเรื่องที่นำมาแสดง *หมายเหตุ* : รายชื่อตอนและแขกรับเชิญที่เขียนไว้อาจยังไม่สมบูรณ์
รายชื่อตอนในละครแสบ (3 กันยายน 2541 - 25 มีนาคม 2542)
ในช่วงที่รายการแสบคูณสองปรับรูปแบบใหม่และย้ายวันและเวลาออกอากาศเป็นทุกคืนวันพฤหัสบดี จะมีสัปดาห์ละ 1 ตอน โดยตอนสุดท้ายในแต่ละเรื่องจะมีการบอกใบ้เกี่ยวกับสิ่งของที่นำมาเป็นคำถาม และจะพูดลงท้ายก่อนจะจบละครว่า "ของชิ้นนี้.. มันคืออะไร ?" โดยความยาวของละครแสบในแต่ละสัปดาห์ ความยาวจะอยู่ที่ประมาณ 7 - 15 นาที แล้วแต่เนื้อเรื่องที่นำมาแสดง *หมายเหตุ* : รายชื่อตอนและแขกรับเชิญที่เขียนไว้อาจยังไม่สมบูรณ์
รายชื่อตอนในช่วง "แสบไม่รู้ตัว (2542)"
ในช่วงที่รายการแสบคูณสองได้ปรับรูปแบบใหม่ เกมใหม่ พร้อมทั้งชื่อรายการ ในชื่อ "แสบคูณสอง แลกหมัด" โดยจะแบ่งเป็น 2 เกม คือ "แสบพบญาติ" โดยจะแบ่งเป็น 2 ช่วง และ "แสบไม่รู้ตัว" ซึ่งในรูปแบบแรก จะมีผู้เข้าแข่งขันสัปดาห์ละ 2 คน และจะพาญาติมาฝั่งละ 2 คน โดยจะเล่นในรูปแบบสะสมคะแนน ในรูปแบบนี้ใช้ตั้งแต่ 1 เมษายน - 17 มิถุนายน 2542 ต่อมาตั้งแต่วันที่ 24 มิถุนายน 2542 ได้ปรับเปลี่ยนรูปแบบเล็กน้อย โดยจะมีผู้เข้าแข่งขัน 2 คู่ ฝั่งละ 2 คน และจะมีดารารับเชิญมาสัปดาห์ละ 2 คน และจะพาญาติออกมาให้ทายช่วงละ 1 คน โดยความยาวของละครแสบในแต่ละสัปดาห์ ความยาวจะอยู่ที่ประมาณ 7 - 10 นาที แล้วแต่เนื้อเรื่องที่นำมาแสดง *หมายเหตุ* : รายชื่อตอนและแขกรับเชิญที่เขียนไว้อาจยังไม่สมบูรณ์
รายชื่อตอนในช่วง "แสบพบญาติ [แสบ BIG STORY] (2543 - 2544)"
ในช่วงที่รายการแสบคูณสองได้ปรับรูปแบบใหม่ เกมใหม่ พร้อมทั้งชื่อรายการ ในชื่อ "แสบคูณสอง ยกแก๊ง" ซึ่งในส่วนของช่วงแสบพบญาติ [แสบ BIG STORY] นั้น จะแตกต่างกับรูปแบบอื่น ๆ โดยจะมีละครสัปดาห์ละ 1 เรื่อง และในตอนท้ายของละครจะเปิดตัวดารารับเชิญ ซึ่งจะมาสัปดาห์ละ 1 คน ยกเว้นเทปวันที่ 9 มีนาคม 2543 ที่ดารารับเชิญจะออกมา 2 คน และจะพาญาติออกมา 3 คน โดยแต่ละข้อจะมีข้อละ 1 คะแนน รวมทั้งสิ้น 3 คะแนน (ในรูปแบบแรกนั้น ดารารับเชิญจะพาญาติออกมา 1 คน แต่จะมีคะแนนถึง 3 คะแนน) โดยความยาวของละครแสบในแต่ละสัปดาห์ ความยาวจะอยู่ที่ประมาณ 7 - 15 นาที แล้วแต่เนื้อเรื่องที่นำมาแสดง *หมายเหตุ* : รายชื่อตอนและแขกรับเชิญที่เขียนไว้อาจยังไม่สมบูรณ์
นักแสดงสมทบและนักแสดงรับเชิญ
ในส่วนของนักแสดงสมทบ จะเป็นนักแสดงที่มาร่วมเล่นละครมากกว่า 1 ครั้ง โดยจะมาร่วมเล่นละครเป็นนักแสดงสมทบเพิ่มหรือกรณีที่มาเล่นแทนนักแสดงหลักที่ไม่สามารถมาเล่นละครได้ ส่วนนักแสดงรับเชิญ จะเป็นนักแสดงที่มาร่วมเล่นละครหรือกรณีที่มาเล่นแทนนักแสดงหลักที่ไม่สามารถมาเล่นละครได้
กฤษฎา แก้วจันดี
ผู้ปฏิบัติราชการแก้ไขปัญหาความไม่สงบในชายแดนภาคใต้ของประเทศไทยมาอย่างต่อเนื่องยาวนานนับสิบปี
ประวัติ
กฤษฎา แก้วจันดี เคยดำรงตำแหน่งหัวหน้าสถานีตำรวจภูธรเอือดใหญ่ในปี พ.ศ. 2545–2546 และเมื่อวันที่ 2 ตุลาคม พ.ศ. 2559 เขาเป็นผู้รับมอบตำแหน่งผู้บังคับการตำรวจภูธรจังหวัดยะลาจากพลตำรวจตรี อิทธิพล อัจฉริยะประดิษฐ์
ในเดือนธันวาคม พ.ศ. 2561 เขาเป็นผู้ระดมสรรพกำลัง 4 ฝ่าย ทั้งทหาร, ตำรวจ, กองอาสารักษาดินแดน และประชาชน ในการกวาดล้างอาชญากรรมช่วงคริสมาสต์และวันขึ้นปีใหม่ เพื่อสร้างความปลอดภัยให้แก่ประชาชน
การตรวจสอบพื้นที่เกิดเหตุ
กฤษฎาพร้อมเจ้าหน้าที่ฝ่ายพิสูจน์หลักฐาน มักเป็นผู้ลงพื้นที่เกิดเหตุ เพื่อตรวจสอบวัตถุพยานในหลายเหตุการณ์ อาทิ เหตุระเบิดที่กุโบร์ (สถานที่ฝังศพ) ในเดือนธันวาคม พ.ศ. 2558 เหตุวางระเบิดสังหารอดีตลูกน้องทีมสมเพียร เอกสมญา ในเดือนกรกฎาคม พ.ศ. 2559, เหตุยิงถล่มงานเลี้ยงตำรวจเดือนตุลาคม พ.ศ. 2559, เหตุยิงถล่มป้อมตำรวจ สถานีตำรวจภูธรกรงปินัง ในเดือนเมษายน พ.ศ. 2560,  เหตุระเบิดที่อำเภอบันนังสตาเดือนพฤศจิกายน พ.ศ. 2560, เหตุรถจักรยานยนต์บอมบ์ที่ตลาดรถไฟยะลาในเดือนมกราคม พ.ศ. 2561 และการซุกระเบิดในกรวยยางเมื่อเดือนพฤศจิกายน พ.ศ. 2561
ส่วนในวันที่ 14 กันยายน พ.ศ. 2560 ได้เกิดเหตุระเบิดซ้ำซ้อนขณะทหารพรานและตำรวจเข้าตรวจสอบที่อำเภอยะหา จังหวัดยะลา ส่งผลให้มีเจ้าหน้าที่บาดเจ็บ 21 คน ซึ่งหนึ่งในนั้นมีกฤษฎารวมอยู่ด้วย และเป็นเหตุการณ์เดียวกับการเสียชีวิตของสิบตรี ธเนตร พุทโท
การสั่งการ
เดือนกุมภาพันธ์ พ.ศ. 2554 พล.ต.ต.กฤษฎาแก้วจันดี ผบก.ภ.จว.ยะลา ได้รุดเข้าพื้นที่เกิดเหตุคาร์บอมบ์ ณ เทศบาลนครยะลา ซึ่งมีทหารและประชาชนได้รับบาดเจ็บหลายราย โดยเขาได้ประสานกับทางเจ้าหน้าที่หลายฝ่ายเพื่อให้การช่วยเหลือ
ส่วนในเดือนเมษายน พ.ศ. 2556 เขาเป็นผู้สั่งการให้เจ้าหน้าที่ระมัดระวังการถูกดักฟังวิทยุสื่อสารขณะออกปฏิบัติภารกิจ เนื่องด้วยผู้ก่อความไม่สงบได้ติดตั้งศูนย์วิทยุสื่อสาร เพื่อดักฟังความเคลื่อนไหวของเจ้าหน้าที่
กิจกรรมเพื่อสังคม
เดือนพฤษภาคม พ.ศ. 2560 พล.ต.ต.กฤษฎา แก้วจันดี ผบก.ภ.จว.ยะลา เป็นผู้ร่วมแถลงข่าวการรักษาความปลอดภัยของชีวิตและทรัพย์สินให้แก่ประชาชนในช่วงเทศกาลรอมฎอน
ส่วนในเดือนมิถุนายน พ.ศ. 2561 เขาได้มอบทุนการศึกษาจำนวนหนึ่งให้แก่นักเรียน ที่โรงเรียนบ้านตาชี อำเภอยะหา จังหวัดยะลา
ปูราเบอซากิฮ์
ปูราเบอซากิฮ์ (Pura Besakih, อักษรบาหลี: ᬧᬸᬭ​ᬩᭂᬲᬓᬶᬄ) เป็นหมู่ปูรา (โบสถ์พราหมณ์แบบบาหลี) ที่ตั้งอยู่ภายในหมู่บ้านเบอซากิฮ์ เชิงเขาอากุง ทางตะวันออกของเกาะบาหลี ประเทศอินโดนีเซีย ถือกันว่าเป็นศาสนสถานฮินดูที่ศักดิ์สิทธิ์ที่สุดในบาหลี ดังที่มีชื่อเล่นของวัดว่า วัดแม่ (Mother temple) ปูราเบอซากิฮ์ประกอบด้วยปูราย่อย ๆ รวม 23 แห่งซึ่งล้วนสัมพันธ์และเกี่ยวเนื่องกันภายในปูรา ตัวปูรานั้นสร้างขึ้นไล่ระดับตามความชันของภูเขาอากุง จันดีเบินตาร์ ("ซุ้มประตูแบ่งอาณาเขต") ซึ่งอยู่ตรงทางเข้าหลักของปูราแห่งนี้มีชื่อเสียงมาก
พีระมิดที่ไม่เสร็จแห่งอะบูศีร
พีระมิดที่ไม่เสร็จแห่งอะบูศีร คือที่ฝังพระศพของฟาโรห์เชปเซสคาเรแห่งอียิปต์โบราณซึ่งถูกทิ้งร้างหลังจากเริ่มก่อสร้างในราชวงศ์ที่ 5 อียิปต์โบราณซึ่งตั้งอยู่ในอะบูศีร ฟาโรห์เชปเซสคาเรเป็นกษัตริย์ฟาโรห์ทีี่คนส่วนมากไม่ค่อยรู้จัก แต่เป็นที่รู้จักจากรูปปั้นตราประทับที่ฝังพระศพของเนเฟอร์อิร์คาเร จนฟาโรห์เชปเซสคาเรได้รับการเสนอว่าเป็นผู้สร้างพีระมิด
การสำรวจ
พีระมิดที่ไม่เสร็จแห่งอะบูศีรนี้ได้รับการค้นพบครั้งแรกเมื่อต้นปีพ.ศ. 2523 โดยทีมนักโบราณคดีชาวเช็กซึ่งนำโดยมิโรสา วาเนอร์ ซึ่งสังเกตเห็นพื้นผิวที่เรียบและหลุม ไม่สามารถหาองค์ประกอบเพิ่มเติมของส่วนประกอบ